Фатҳулло Абдуллоев

Фатҳулло Абдуллоев (маъруф ба Коно; ) — ҳунарпешаи театру синамои тоҷик.

 Зиндагинома 
Фатҳулло Абдуллоев 17 феврали соли 1959 дар деҳаи Лучоби ноҳияи Варзоб дар хонаводаи омӯзгор ба дунё омадааст.  

 Корнома 
Фатҳулло Абдуллоев аз соли 1980 то соли 1994 дар Театри давлатии ҷавонони Тоҷикистон фаъолият карда, баъдан ба вилояти Суғд рафта дар Театри давлатии мусиқӣ-мазҳакавии Камоли Хуҷандӣ кор кардааст. Сипас, бо ҳамроҳии дӯсташ Каримҷон Ғафуров театрстудияи «Коно ва Доно»-ро дар вилоят таъсис медиҳад. Баъди таъсиси театр-студияи «Хандинкамон» ба ин театри ҳаҷвӣ мепайвандад. Ҳамзамон мудири бахши фарҳанги шаҳри Гулистон таъйин шуда чандин солҳо дар ин вазифа кор кардааст.

 Филмшиносӣ 
Ӯ дар чандин филмҳо аз ҷумла «Хобҳои апрелӣ», «Ишқи ман-инқилоб», «Биҳишт фақат барои мурдагон», «Дарди ишқ» ва телеспектакли «Мактаби куҳна» нақш офаридааст.

Дар Тоҷикистон ӯро бештар бо нақшофариниаш дар саҳнаҳои ҳаҷвӣ бо тахаллуси Коно мешиносанд.

 Даргузашт 
Фатҳулло Абдуллоев 4 январи 2026 дар сини 67-солагӣ даргузашт.

 Эзоҳ 

 Пайвандҳо